钦定古今图书集成/明伦汇编/官常典/第138卷 > 参胡
## 钦定古今图书集成/明伦汇编/官常典/第138卷 > 参胡

《陆终》子封于参胡。

按《史记·楚世家》：“帝颛顼高阳者，黄帝之孙，昌意之子
也。高阳生称，称生卷章，卷章生重黎。重黎为帝喾高
辛居火正，甚有功，能光融天下，帝喾命曰祝融。共工
氏作乱，帝喾使重黎诛之而不尽。帝乃以庚寅日诛
重黎，而以其弟吴回为重黎后，复居火正，为祝融。吴
回生陆终，陆终生子六人，坼剖而产焉。其长一曰昆
吾”，二曰“参胡。”

〈注〉《世本》曰：“参胡者，韩是也。”《索隐》曰：《系本》云，“二曰惠连，是为参胡。”

按《路史》：“帝颛顼高阳氏取胜奔氏曰娽，生伯称、卷章、
季禺三人。卷章取梎水氏曰娇，生犁及回，回食于吴，
是曰吴回。吴回生陆终，取鬼方氏曰嬇。”三年，“生子
六人：曰樊，曰惠连，曰篯，曰求言，曰晏安，曰季连。”惠连，
妘姓，其封参胡。参胡者，韩是周之鄅子，其后也。